S P R Á V A
k správe z kontroly plnenia úloh z uznesení vlády SR splatných v I. štvrťroku 2002, so zameraním na uznesenia vlády SR, týkajúce sa riešenia nedostatkov v zariadeniach sociálnych služieb, v zariadeniach ministerstva vnútra, ministerstva spravodlivosti v nadväznosti na zabránenie mučenia a neľudského či ponižujúceho zaobchádzania alebo trestania (CPT)
Kontrolu vykonal Úrad vlády SR v súlade s uznesením vlády SR č. 1208/2001, ktorým sa schválilo „Zameranie kontrolnej činnosti ÚV SR na I. polrok 2002“. Cieľom kontroly bolo zistiť plnenie úloh z uznesení vlády splatných v období január – marec 2002 a úloh z uznesení vlády, týkajúcich sa riešenia nedostatkov uvedených v Správe vypracovanej európskym výborom na zabránenie mučenia a neľudského, či ponižujúceho zaobchádzania alebo trestania (CPT). V prípade zistených nedostatkov zabezpečiť prijatie opatrení na ich odstránenie. Predmetom kontroly bola aj realizácia prijatých opatrení v súvislosti so Správou CPT vo vybraných zariadeniach v pôsobnosti kontrolovaných ministerstiev.
Z úrovne Úradu vlády SR (ďalej ÚV SR)  bolo kontrolované plnenie úloh z uznesení vlády č. 979     z 10. 10. 2001, č. 21 z 10. 1. 2001, č. 473 z 30. 5. 2001 a č. 593 z 27. 6. 2001 v Ministerstve spravodlivosti SR (ďalej MS SR), Ministerstve vnútra SR (ďalej MV SR), Ministerstve práce, sociálnych vecí a rodiny SR (ďalej MPSVR SR) a Ministerstve zdravotníctva SR (ďalej MZ SR). Nedostatočné kapacity sekcie kontroly ÚV SR neumožnili vykonať predmetnú kontrolu v Ministerstve financií SR (ďalej MF SR), ako aj na všetkých Krajských úradoch (ďalej KÚ). Z tohto dôvodu dňa 6. 5. 2002 požiadal vedúci ÚV SR v súlade s kompetenciami vyplývajúcimi z § 14 ods. 1 zákona NR SR č. 10/1996 Z. z. o kontrole v štátnej správe o spoluprácu MF SR a prednostov KÚ, ktorej predmetom bolo vypracovanie a predloženie informácie o plnení vecne príslušných úloh z predmetných uznesení vlády. Za sledované obdobie informáciu predložili všetky oslovené subjekty a zhodnotenie obsahu informácií je uvedené v prílohe č. 4 tejto správy. Taktiež listom vedúceho ÚV SR č. KVÚ-6256/2002 zo dňa 6. 5. 2002 boli požiadaní ministri kontrolovaných  štyroch subjektov o zabezpečenie externej spolupráce pri výkone kontroly v ministerstvách v súlade s § 14 ods. 1 zákona o kontrole v štátnej správe, ako aj o určenie minimálne dvoch zariadení v pôsobnosti ministerstva, v ktorých sa vykonala spoločná kontrola plnenia úloh uznesenia vlády SR č. 979/2001. 
Podkladom pre výkon kontroly plnenia úloh z uznesení vlády SR splatných v I. štvrťroku 2002 boli štvrťročné hlásenia ministerstiev a ostatných ústredných orgánov štátnej správy o ich plnení. Ďalej doklady preukazujúce vecnú hodnovernosť a objektívnosť vykazovaných výsledkov vo vybraných subjektoch, kde ÚV SR vykonal kontrolu.
A. 	Stav plnenia úloh vyplývajúcich z uznesení vlády SR
Vláda v uzneseniach, prijatých od 1. 1. 1995 do 31. 3. 2002 a splatných v kontrolovanom období (január – marec 2002), uložila podpredsedom vlády, ministrom, predsedom ostatných ústredných orgánov štátnej správy  a  vedúcemu  ÚV SR plniť 729 termínovaných  úloh, z ktorých sa splnilo 620 úloh (85,0 %), 93 sa splnilo oneskorene (12,8 %) a 16 bolo nesplnených  (2,2 %).
Prehľad o stave plnenia uznesení vlády, prijatých od 1. 1. 1995 do 31. 3. 2002 a splatných v I. štvrťroku 2002, tvorí prílohu č. 1 tejto správy. Z prehľadu vyplýva, že na počte nesplnených úloh sa najviac podieľajú MF SR,  MS SR  a MŠ SR. V prílohe č. 2 sú uvedené príčiny nesplnenia úloh z uznesení vlády vychádzajúce z podkladov jednotlivých ministerstiev.
Porovnanie súhrnných výsledkov súčasnej kontroly so stavom, zisteným predchádzajúcou kontrolou v III.- IV. štvrťroku 1999 a v rokoch 2000 a 2001, je uvedené v tabuľke č.1

      Tabuľka č. 1

Kontrolované
obdobie	Úlohy           
celkom	Termín.
úlohy
celkom	Z   t o h o	Netermínované úlohy	
			splatné v kontrolovanom  období	splatné v ďalšom období		
			celkom	splnené	oneskor.
splnené	nesplnené
		celkom
	z toho
splnené	
1. júl – 30. september 1999	4924	1897
(38,5 %)	956
	836
(87,4 %)	109
(11,4 %)	11
(1,2 %)	941	3027
(61,5%)	384
(12,7 %)	
1. okt. – 31. december 1999	5267	1994
(37,9 %)	1037	931
(89,8 %)	80
(7,7 %)	26
(2,5 %)	957	3273
(62,1%)	550
(16,8 %)	
1. január – 31. marec 2000	4953	1594
(32,2 %)	651	591
(90,8 %)	51
(7,8 %)	9
(1,4 %)	943	3359
(67,8 %)	440
(13,1 %)	
1. apríl – 30. jún 2000	5462	1800
(33 %)	838	754
(90 %)	69
(8,2 %)	15
(1,8 %)	962	3662
(67 %)	317
(8,7 %)	
1. júl – 30. september 2000 	5987	1997
(33,4 %)	648
	573
(88,4 %)	58
(9,0 %)	17
(2,6 %)	1349	3990
(66,6 %)	384
(9,6 %)	
1. okt. – 31. december 2000	7322
	2772
(37,9 %)	1345	1259
(93,6 %)	72
(5,3 %)	14
(1,1 %)	1427	4550
(62,1 %)	656
(14,4 %)	
1.  január – 31. marec 2001 
	7253	2547
(35,1 %)	1011	901
(89,1 %)	97
(9,6 %)	13
(1,3 %)	1536	4706
(64,9 %)	618
(13,1 %)	
1. apríl – 30. jún 2001 
	7313	2463
(33,7 %)	1129	1004
(88,9 %)	110
(9,8 %)	15
(1,3 %)	1334	4850
(66,3 %)	591
(12,2 %)	
1. júl – 30. september 2001	7294
	2172
(29,8 %)	812	710
(87,5 %)	83
(10,2 %)	19
(2,3 %)	1360	5122
(70,2 %)	673
(13,1%)	
1. okt. – 31. december 2001	7605	2326
(30,6 %)	1065	939
(88,2 %)	98
(9,2 %)	28
(2,6 %)	1261	5279
(69,4 %)	796
(15,1 %)	
1. január – 31. marec 2002	7086
	2083
(29,4%)	729	620
(85,0%)	93
(12,8%)	16
(2,2%)	1354	5003
(70,6%)	483
(9,7%)	
Z porovnania s výsledkami kontroly za obdobie október - december 2001 vyplýva, že v tomto kontrolovanom období sa znížil počet uložených úloh o 519, t. j. o 6,8 %,  pričom počet termínovaných úloh sa znížil o 243, t. j. až o 10,4 % a podiel netermínovaných úloh predstavuje 70,6 % všetkých úloh, čo znamená, že dosiahol v porovnaní s predchádzajúcimi obdobiami maximum. 
Vysoký podiel netermínovaných úloh na všetkých prijatých úlohách preukazuje nedodržiavanie čl. 6 ods. 2 písm. b) Smernice na prípravu a predkladanie materiálov na rokovanie vlády Slovenskej republiky, schválených uznesením vlády SR č. 512 z 13. júna 2001 (ďalej Smernice), podľa ktorého je treba navrhované úlohy formulovať vecne a uviesť termíny ich splnenia; úlohy musia byť reálne            a v navrhovaných termínoch splniteľné. Podľa čl. 1 ods. 2 Smernice za prípravu a predloženie materiálu na rokovanie vlády zodpovedá predkladateľ materiálu.
V záujme odstránenia vysokého podielu netermínovaných úloh z celkového počtu úloh uložených uzneseniami vlády vedúci Úradu vlády listom z  28. 1. 2002 požiadal členov vlády, aby operatívne zo svojej úrovne prijali účinné opatrenia. Z uvedených štatistických údajov vyplýva, že ich účinok za obdobie I. štvrťroku 2002 sa neprejavil.
Porovnanie počtu predložených termínovaných a netermínovaných úloh do návrhov uznesení vlády        v I. štvrťroku 2002 podľa jednotlivých predkladateľov tvorí prílohu č. 3. Z prílohy vyplýva, že viac návrhov netermínovaných úloh ako termínovaných predložili najmä predseda Úradu pre normalizáciu, metrológiu a skúšobníctvo, minister práce, sociálnych vecí a rodiny, minister zdravotníctva, minister vnútra                      a  podpredseda vlády pre ľudské a menšinové práva a regionálny rozvoj.
Podiel splnených termínovaných úloh vo vládou stanovenom termíne predstavuje len 85,0 %         a netermínovaných úloh 9,7 %, čím kontrolované obdobie dosiahlo najnižšiu úroveň plnenia úloh z uznesení vlády v porovnaní s predchádzajúcimi obdobiami.
Najvyšší podiel oneskorene splnených úloh, ako aj neplnenie úloh z uznesení vlády je dôsledkom nerešpektovania čl. 3 Smernice, podľa ktorého ak predkladateľ nemôže predložiť materiál na rokovanie vlády v určenom termíne, je povinný pred jeho uplynutím požiadať predsedu vlády o odklad termínu predloženia materiálu a navrhnúť náhradný termín. Podľa čl. 11 ods. 5 Rokovacieho poriadku vlády  schváleného uznesením vlády č. 512 zo dňa 13. júna 2001 predseda vlády môže meniť termín plnenia úlohy, uloženej rozhodnutím vlády (t.j. nielen termín predloženia materiálu na rokovanie vlády), na základe odôvodnenej žiadosti podanej pred uplynutím termínu. Zmyslom podania žiadosti o odklad termínu pred jeho uplynutím je konkretizovať a zdôvodniť skutočnosti brániace realizácii uznesení vlády v reálnom čase             a nadväzne v novom termíne zabezpečiť je skutočné splnenie.
Z prílohy č. 2 tejto správy vyplýva, že pri celkovom počte 16 nesplnených úloh v 10 prípadoch ministri nepožiadali o odklad termínu plnenia úloh z uznesení vlády, a to minister školstva (v troch prípadoch),  minister financií a minister spravodlivosti (v dvoch prípadoch),  minister dopravy, pôšt a telekomunikácií, minister kultúry a minister zdravotníctva (v jednom prípade).
Ďalej bolo zistené, že na počet oneskorene splnených, resp. nesplnených úloh vplýva aj nerešpektovanie čl. 2, ods. 3 a 4 Smernice, podľa ktorých ak sa materiál týka činnosti, pre ktorú bol zriadený poradný orgán vlády, alebo ak sa týka pôsobnosti Rady hospodárskej a sociálnej dohody (ďalej len RHSD), je potrebné ho posúdiť, resp. prerokovať v tomto poradnom orgáne v dostatočnom časovom predstihu pred predložením na rokovanie vlády.
Kontrolou v MPSVR SR sa zistilo, že zodpovední pracovníci považovali za splnenie úlohy predloženie materiálu na rokovanie vlády bez jeho predchádzajúceho prerokovania v poradnom orgáne vlády, v RHSD, resp. jeho prerokovania v nedostatočnom časovom predstihu. Ide o prípady oneskoreného plnenia uznesenia vlády SR č. 1154/2001 – návrh nového zákona o sociálnom poistení – prvý pilier bol predložený na rokovanie vlády na základe stanovísk Legislatívnej rady vlády SR a RHSD so 14 dňovým oneskorením            a návrh legislatívneho zámeru zákona o kapitalizačnom dôchodkovom poistení – druhý pilier zákona o sociálnom poistení bol predložený na rokovanie vlády so zapracovanými pripomienkami Legislatívnej rady vlády SR s 39 dňovým oneskorením. Vláda ho prerokovala 7. 8. 2002. 
Dostatočný časový predstih nebol dodržaný ani v prípade nepredloženia legislatívneho zámeru zákona o hudobnej činnosti na rokovanie vlády  ministrom kultúry na základe Plánu legislatívnych úloh vlády na rok 2002 v stanovenom termíne marec 2002. Materiál bol predložený Legislatívnej rade vlády až 18. marca 2002, vláda však tento materiál do 17. júla 2002 neprerokovala. Taktiež Návrh zákona o zdravotníckych zariadeniach mal predložiť minister zdravotníctva na základe Plánu legislatívnych úloh vlády na rok 2002 v marci 2002,  na rokovanie RHSD bol návrh zákona predložený až v máji t.r. a do Legislatívnej rady vlády až v júni t.r. a tiež nebol do 17. júla vo vláde prerokovaný.
Vykonávanie pravidelnej vecnej kontroly plnenia úloh z uznesení vlády SR útvarmi vnútornej kontroly a ostatnými odbornými útvarmi v kontrolovaných ministerstvách
Uznesením vlády č. 129 z 8. marca 2000 vláda uložila ministrom, predsedom ostatných ústredných orgánov štátnej správy SR a prednostom krajských úradov v úlohe B.2. štvrťročne „zabezpečiť výberovým spôsobom vykonávanie pravidelnej vecnej kontroly plnenia úloh z uznesení vlády útvarmi vnútornej kontroly a ostatnými odbornými útvarmi“. Vzhľadom na rozdielne časové zabezpečenie uvedenej úlohy v jednotlivých subjektoch bol listom vedúceho Úradu vlády č. 98/2001-ÚV z 8. januára 2001 riaditeľom kancelárií ministrov a predsedov ostatných ústredných orgánov štátnej správy, ako aj sekretariátom prednostov krajských úradov upresnený termín vykonávania pravidelných vecných štvrťročných kontrol plnenia úloh z uznesení vlády príslušnými útvarmi vnútornej kontroly tak, aby sa výsledky kontroly premietli do štvrťročného hlásenia o plnení úloh z uznesení vlády predkladaného Úradu vlády SR najneskôr do 10 dní po skončení kalendárneho štvrťroku.
V MS SR sa kontrola plnenia uznesení vlády  vykonáva podľa „Pokynu k vykonávaniu kontrolnej činnosti v rámci rezortu MS SR č. 14/1996-23“ s účinnosťou od 15. 2. 1996. Uvedený interný predpis bol aktualizovaný dňa 12. 4. 2002 v súvislosti so zapracovaním ustanovení zákona č. 502/2001 o finančnej kontrole. V období od IV. štvrťroku 2000 do I. štvrťroku 2002 oddelenie kontroly a sťažností vykonávalo kontroly plnenia úloh z uznesení vlády tak, aby sa ich výsledky zapracovali do štvrťročných hlásení. Napriek zisteniu nesplnených úloh kontrolou MS SR neboli vypracované protokoly, ale záznamy, t.j. neboli vyhotovené výsledné materiály z  kontroly ukladajúce prijímanie a realizáciu opatrení na odstránenie zistených nedostatkov.  
V MPSVR SR a v organizáciách v jeho pôsobnosti sa kontrola vykonáva na základe Smerníc na zabezpečenie systému vnútornej kontroly uznesením porady vedenia ministerstva č. 127 zo dňa 25. 4. 1996, ako aj ďalších smerníc na výkon štátneho dozoru. Porovnávaním skutkového stavu so všeobecne záväznými, ako aj internými predpismi, boli zistené nedostatky, týkajúce sa organizačného začlenenia oddelenia kontroly v organizačnej štruktúre MPSVR SR, ako aj výkonu a realizácie výsledkov kontroly:
a)	     z predloženého organizačného poriadku a  organizačnej schémy vyplýva, že útvar kontroly MPSVR SR (oddelenie kontroly) nie je priamo podriadený vedúcemu orgánu – ministrovi, ale riaditeľovi kancelárie ministra, ktorý má postavenie riaditeľa odboru, čím nie je dodržané ustanovenie § 7 ods. 3 zák. NR SR č. 10/1996 Z. z. o kontrole v štátnej správe, napríklad vstupné      i výstupné materiály (zamerania kontrolnej činnosti a informácie o výsledku kontroly) nepredkladá ministrovi oddelenie kontroly, ale predkladá ich riaditeľ kancelárie ministra. 
b)	Oddelenie kontroly MPSVR SR vykonalo kontrolu plnenia úloh z uznesení vlády splatných v I. štvrťroku 2002 dňa 16. mája 2002, t.j. až po začatí kontroly Úradom vlády SR, čo nie je v súlade s listom vedúceho Úradu vlády č. 98/2001-ÚV                 z 8. 1. 2001. Výsledky kontroly ministerstvo zapracovalo do hlásenia o plnení úloh z uznesení vlády v I. štvrťroku 2002, hlásenie nebolo doručené Úradu vlády SR v termíne do 10. kalendárneho dňa po skončení I. štvrťroku 2002 (podľa Metodického pokynu vydaného vedúcim Úradu vlády SR spracovaného na základe uznesenia vlády SR č. 512/2001), t.j. do 10. apríla 2002, ale až v máji t.r.. 
V MV SR sú kontroly vykonávané v súlade s nariadeniami ministra vnútra o vnútornom kontrolnom systéme. Kontroly plnenia úloh z uznesení vlády boli vykonávané štvrťročne s dostatočným časovým predstihom pred odoslaním hlásení v súlade s listom vedúceho Úradu vlády SR č. 98/2001-ÚV. Vykonanými kontrolami neboli zistené nedostatky (výslednými materiálmi z kontrol boli preto záznamy o kontrole), takže výsledky kontrol neovplyvnili  vyhodnotenie úloh vo štvrťročných hláseniach zasielaných na ÚV SR. V záznamoch o kontrole boli v niektorých prípadoch vyhodnotené ako splnené aj tie úlohy, ktoré sa z objektívnych príčin nerealizovali alebo mali povolený odklad termínu plnenia, t.j. sú splatné v ďalšom období. 
V MZ SR  je vnútorná kontrola vykonávaná na základe Metodických pokynov MZ SR o vnútornej kontrole a organizačnom usporiadaní vnútornej kontroly v rezorte zdravotníctva účinných od 1. mája 1996 a Doplnku č. 1 k Metodickým pokynom účinného od 1. 11. 1996. Kontrolou vykonávania pravidelnej vecnej kontroly plnenia úloh z uznesení vlády neboli zistené nedostatky.
B. Výsledky kontroly vecného a časového plnenia úloh z uznesení vlády SR týkajúcich sa riešenia nedostatkov uvedených v Správe vypracovanej európskym výborom pre zabránenie mučenia a neľudského, či ponižujúceho zaobchádzania alebo trestania (CPT)
Vláda SR  uznesením č. 979 z 10. 10. 2001 zobrala v bode A. na vedomie Správu Európskeho výboru z druhej periodickej návštevy Slovenska v dňoch 9. až 18. októbra 2000 (ďalej Správa Výboru CPT) a v bode B. schválila návrh odpovede vlády SR. V ukladacej časti D. tohto uznesenia uložila ministrom kontrolovaných subjektov, ako aj prednostom všetkých KÚ prijať a následne realizovať úlohy súvisiace s prijatými opatreniami uvedenými v odpovedi vlády SR s cieľom vykonania odporúčaní Výboru CPT. V tejto časti uznesenia bolo ďalej uložené vedúcemu ÚV SR, ministrovi spravodlivosti, ministrovi vnútra, ministrovi práce, sociálnych vecí a rodiny, ako aj ministrovi zdravotníctva zabezpečiť vykonanie kontroly plnenia časti D. tohto uznesenia a uznesení vlády SR č. 21/2001, 473/2001 a 593/2001 v termíne do 30. 6. 2002. 
V nasledujúcej časti správy sú obsiahnuté:
I.	 	Výsledky kontroly vecného a časového plnenia úloh vyplývajúcich z uznesení vlády vo vybraných ministerstvách – MV SR, MS SR, MPSVR SR a MZ SR
II.	    Výsledky kontroly vo vybraných subjektoch z hľadiska dodržiavania ľudských práv a slobôd, neľudského či ponižujúceho zaobchádzania alebo trestania, zabezpečenia kvality poskytovaných služieb a prostredia, ako aj dodržiavania všeobecne záväzných právnych noriem a interných predpisov
Výsledky plnenia úloh predmetných uznesení vlády z predložených informácií od krajských úradov       a MF SR sú uvedené v prílohe č. 4 tejto správy.
I.   Výsledky kontroly vecného a časového plnenia úloh vyplývajúcich z  uznesení vlády vo vybraných ministerstvách  - MV SR, MS SR, MPSVR SR a MZ SR
1/ 	Uznesenie vlády SR č. 979/2001 z 10. 10. 2001
Uvedeným uznesením vláda uložila ministrom plniť nasledovné úlohy:
ministrovi vnútra
D.1. novelizovať nariadenie ministra vnútra SR č. 63/1998 o celách policajného zaistenia v zmysle odporúčaní Výboru CPT a v nadväznosti na predĺženie lehoty zadržania podľa novely Ústavy SR č. 90/2001 Z. z.
do 31. decembra 2001
Z hľadiska vecného novelizácia rieši otázku informovanosti osoby umiestnenej do cely – o jej právach počas umiestnenia v cele v jazyku slovenskom, ruskom, nemeckom a anglickom. Ďalej zabezpečuje zlepšenie vedenia evidencie o osobe umiestnenej v cele,  technického zariadenia cely a jej vybavenia v zmysle odporúčaní Výboru CPT. Rieši tiež aj odporúčania Generálnej prokuratúry SR, najmä v nadväznosti na predĺženie lehoty súvisiacej so zadržaním, zaistením a zatknutím osôb umiestnených do ciel v zmysle novely Ústavy SR č. 90/2001 Z. z. a Trestného poriadku § 69, 75 a 76 v znení neskorších predpisov. Novelizácia uvedeného nariadenia nadobudla  účinnosť od 15. 4. 2002, t. j. po termíne určenom vládou. V hlásení o plnení úloh z uznesení vlády            za IV. štvrťrok 2001 predložených ÚV SR bola predmetná úloha vykázaná k 31. 12. 2001, ako úloha splnená v termíne, čo je však v rozpore so zistením kontrolného orgánu.
D.2.  venovať trvalú pozornosť činnosti sekcie kontroly a inšpekčnej služby Ministerstva vnútra SR pri vyšetrovaní podaní zadržaných, zaistených a obvinených osôb na zranenie, ktoré im podľa ich vyjadrenia boli spôsobené príslušníkmi Policajného zboru
raz ročne informovať vládu
V zmysle Nariadenia ministra vnútra (Vestník MV SR, čiastka 17 z 28. 3. 2002, čl. 4, písm. e), ods. 1b), plnenie úloh na úseku odhaľovania a dokumentovania trestnej činnosti policajtov kompetenčne prislúcha úradu inšpekčnej služby MV SR (ďalej ÚIS), ktorý zabezpečuje a osobne vykonáva vnútornú kontrolu pracovísk ÚIS. Úloha však nebola bližšie špecifikovaná, ani rozpracovaná na podmienky ÚIS. Po nadobudnutí účinnosti kontrolovaného uznesenia vlády, t.j. od 10. 10.2001 do 15. 5. 2002 sa zistilo, že bolo prijatých 211 podaní zadržaných, zaistených a obvinených osôb na zranenia, mučenia a neľudského či ponižujúceho zaobchádzania alebo trestania,  čo je v priemere 27 podaní mesačne vznesených na príslušníkov PZ. Zistený stav nie je v súlade s odporúčaniami CPT, nakoľko trend je narastajúci, napr. v roku 2001 sa celoročný priemer pohyboval cca 21 podaní mesačne. Ďalej sa zistilo, že ročné Správy o trestnej činnosti a inom protiprávnom konaní príslušníkmi PZ prerokované v porade vedenia ministra vnútra neriešia jednoznačne problematiku mučenia a neľudského či ponižujúceho zaobchádzania alebo trestania a túto osobitne  neanalyzujú. Vzhľadom na obsah odporúčaní Správy Výboru CPT, ako aj na ustanovenia § 259a Trestného zákona, (vzťahujúce sa k mučeniu          a inému neľudskému a krutému zaobchádzaniu) je potrebné bližšie sledovať, analyzovať podania a prijímať opatrenia k zamedzovaniu trestnej činnosti príslušníkov PZ v uvedenej oblasti. Termín predloženia informácie (raz ročne) vláde SR o trvalej pozornosti sekcie kontroly a inšpekčnej služby  (od 1. 4. 2002 ÚK MV SR a ÚIS PZ), pri vyšetrovaní podaní zadržaných, zaistených a obvinených osôb na zranenia, ktoré im podľa ich vyjadrenia boli spôsobené príslušníkmi PZ neuplynul.
V ďalšej časti uznesenia vláda uložila 
ministrovi vnútra
ministrovi spravodlivosti
ministrovi zdravotníctva
D.3.  preskúmať možnosti, zaujať stanovisko a predložiť na rokovanie vlády návrh riešenia výberu lekára osobami zaistenými a zadržanými v zmysle odporúčaní Výboru CPT
do 31. decembra 2001
Ministerstvo vnútra SR ako gestor úlohy v rámci preskúmania možností vypracovalo  v novembri materiál „Návrh na zmenu gestorstva a  termínu plnenia“  úlohy. Tento materiál po pripomienkovaní dotknutých rezortov bol  prerokovaný vo vláde dňa            10. 1. 2002 a uznesením vlády SR č. 29/2002 v bode A.1. stanovený nový gestor úlohy - minister zdravotníctva s termínom plnenia   30. 6. 2002. Úloha zo strany MV SR bola splnená. 
Ministerstvo spravodlivosti SR k danej problematike zaujalo stanovisko, ktoré bolo dňa 27. 3. 2002 zaslané Kancelárii ministra zdravotníctva. Opiera sa v ňom o poznatky z niektorých štátov Európy a nesúhlasilo s výberom lekára osobami zaistenými, resp. zadržanými (§ 6 ods. 1 zákona NR SR č. 277/1995 Z. z. o zdravotnej starostlivosti). Za súčasného právneho stavu je slobodná voľba lekára, resp. zdravotníckeho zariadenia z hľadiska personálneho  resp. organizačného neriešiteľná. Potrebná legislatívna úprava v rozsahu odporúčaní Výboru CPT vyžaduje aj značné finančné a personálne zvýšenie. Úloha splnená.
Ministerstvo zdravotníctva SR ako nový gestor úlohy vypracovalo a v júni 2002  zaslalo na pripomienkové konanie na MS SR a MV SR materiál „Informácia o možnosti riešenia výberu lekára osobami zaistenými a zadržanými v zmysle odporúčaní Výboru CPT“. Uvedený materiál bol zaslaný na ÚV SR dňa 1. 7. 2002 č. M/2893/2002 so žiadosťou o prerokovanie. Vláda tento materiál vzala na svojom rokovaní dňa 10. 7. 2002 na vedomie. Podstatou tohto materiálu je, že vychádza po právnej stránke z § 6 zákona NR SR č. 277/1994 Z. z. o zdravotnej starostlivosti v znení neskorších predpisov kde sa o. i. hovorí, že osoba má právo na výber lekára alebo zdravotníckeho zariadenia, s výnimkou osoby vykonávajúcej základnú náhradnú prípravnú a mimoriadnu vojenskú službu           a osoby, ktorá je vo väzbe alebo výkone trestu odňatia slobody. Úloha splnená.

V úlohe D.4. vláda uložila 
ministrovi vnútra
ministrovi zdravotníctva
D.4 predložiť návrh novelizácie zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb tak, aby tieto izby boli zriaďované priamo zo zákona bez dohody s obcou, pre ktorú sa takáto izba zriaďuje, a aby ich činnosť bola finančne zabezpečovaná zo štátneho rozpočtu
do 31. decembra 2001
Keďže sa menované rezorty nevedeli dlhodobo dohodnúť na charaktere protialkoholických záchytných izieb (či budú zdravotnícke zariadenia, patriť obciam alebo VÚC),  na zriaďovateľovi, prevádzkovateľovi, požiadal minister vnútra dňa                   27. 11. 2001 ako gestor úlohy o predĺženie termínu plnenia úlohy do 31. 1. 2002. Podpredseda vlády pre legislatívu v liste                    č. 4349/2001-PV/4 z 9. 1. 2002 so zmenou termínu súhlasil. Vo vypracovanom druhom návrhu novely zákona č. 219/1996 Z. z.           (v prvom boli zriaďovateľom a prevádzkovateľom záchytných izieb VÚC, čo nebolo v súlade s danou úlohou z dôvodu, že VÚC nie sú orgány štátnej správy) bolo za zriaďovateľa a prevádzkovateľa určené MZ SR. Toto vo svojom stanovisku v rámci pripomienkového konania zo dňa 26. 4. 2002, č.: M/1736/2002 s návrhom zásadne nesúhlasilo. 
Úloha je nesplnená a postup gestora nie je v súlade s čl. 3 Smernice na prípravu a predkladanie materiálov na rokovanie vlády, keď pred uplynutím určeného termínu plnenia nepožiadal písomne predsedu vlády o odklad termínu predloženia materiálu na rokovanie vlády.
V úlohe D.5. a D.6. vláda uložila 
ministrovi spravodlivosti
ministrovi vnútra
ministrovi práce, sociálnych vecí a rodiny
ministrovi zdravotníctva
D.5.  prijať a realizovať opatrenia uvedené v odpovedi vlády SR za účelom vykonania odporúčaní Výboru CPT,
D.6.   zabezpečiť trvalú realizáciu odporúčaní Výboru CPT v aplikačnej praxi
priebežne, raz ročne vykonať kontrolu plnenia prijatých opatrení.
Na Ministerstve spravodlivosti SR sú odporúčania a pripomienky Výboru CPT  obsiahnuté v hlavných úlohách Zboru väzenskej a justičnej stráže (ďalej ZVJS) pre príslušný rok a ich plnenie sa kontroluje v poradnom orgáne ministra v rámci prerokovania „Správy o plnení Koncepcie väzenstva v SR“. Posledná „Správa“, prerokovaná vo vláde SR dňa 12. 2. 2002 sa vzťahovala na obdobie roku 2001 - 30. 4. 2002. S cieľom plnenia tejto úlohy bolo na kontrolovanom subjekte v decembri 2001 prijatých 5 nosných úloh vyplývajúcich z odpovede vlády SR Výboru CPT. Išlo najmä o trvalú realizáciu opatrení v odpovedi vlády SR v rámci harmonogramu ich plnenia, kvantifikovať finančné prostriedky na realizáciu navrhnutých opatrení, preskúmať možnosti a zaujať stanovisko k riešeniu výberu lekára väznenými osobami a zabezpečiť vyhodnocovanie realizácie úloh vyplývajúcich                 z „Harmonogramu plnenia opatrení“ uvedeným v odpovedi vlády SR v podmienkach ústavov ZVJS.
Nadväzne na uvedené úlohy bolo v kontrolovanom subjekte prijatých 14 odporúčaní (opatrení), ktoré vyplynuli z návštevy ústavov v Bratislave a Košiciach a boli zovšeobecnené na podmienky ZVJS. Ide o 4 odporúčania týkajúce sa zlého zaobchádzania s obvinenými, resp. odsúdenými, 3 odporúčania týkajúce sa podmienok v ústavoch, 4 služieb zdravotníckej starostlivosti                    a 3 všeobecné. Realizácia a plnenie týchto odporúčaní je bližšie rozvedené v časti II. tejto správy.
Ministerstvu vnútra SR zo Správy Výboru CPT vyplynulo celkove 23 odporúčaní, na ktorých základe boli prijaté opatrenia. Kontrolou sa preukázalo, že opatrenia uvedené v odpovedi vlády neboli hlbšie rozpracované do termínovaných úloh smerovaných k plneniu konkrétnym útvarom, resp. zamestnancom. V tejto súvislosti nie je zabezpečená dostatočná spätná väzba a toky informácií o priebežnom plnení opatrení uvedených v odpovedi. Z celkového počtu 23 odporúčaní, 7 odporúčaní zo Správy Výboru CPT sa zabezpečovalo prostredníctvom v tom čase platných všeobecne záväzných právnych predpisov, resp. interných predpisov (ide najmä o zákon NR SR č. 171/1993 Z. z. o policajnom zbore, zákon NR SR č. 73/1998 Z. z. o štátnej službe príslušníkov PZ a pod.). Z uvedeného vyplýva, že tieto odporúčania boli v čase návštevy preukázateľne zabezpečované. Z kontrolných zistení ďalej vyplynulo, že MV SR nesplnilo odporúčanie týkajúce sa súdnej lekárskej prehliadky (zlé zaobchádzanie zo strany polície), prehradenia, resp. oddelenia priestoru záchodu (súkromie v celách) a lepšieho využitia priestorov a  programu činnosti v ÚPZ pre cudzincov v Medveďove. Ostatných 13 odporúčaní MV SR splnilo, resp. priebežne plní.
Aktuálny komplexný stav realizácie opatrení uvedených v odpovedi vlády na správu Výboru CPT bude obsiahnutý v hodnotení, ktoré vypracuje Prezídium PZ z podkladov vlastných, útvarov ministerstva a Akadémie Policajného zboru a predloží na kanceláriu ministra vnútra v zmysle termínov vyplývajúcich z úloh D.5. a D.6. V tejto súvislosti sa zistilo, že kontrolu prijatých a realizovaných opatrení k zabezpečeniu trvalej realizácie odporúčaní Výboru CPT  nemá v pláne na rok 2002 ani úrad kontroly, ani iný útvar MV SR.
V súvislosti s odporúčaniami a závermi Výboru CPT, ktorého členovia navštívili aj dve zo zariadení sociálnych služieb (ZSS) boli prijaté opatrenia, tak na úrovni Ministerstva práce, sociálnych vecí a rodiny SR, ako aj zainteresovaných KÚ, ktoré sú ich zriaďovateľmi v zmysle § 67 písm. e) zákona NR SR č. 195/1998 Z. z. o sociálnej pomoci v znení neskorších predpisov. Opatrenia sa týkali najmä uplatnenia požiadavky na zvýšenie počtu kvalifikovaných zamestnancov, úpravy objektov a vysporiadania reštitučných nárokov, dodržiavania internej smernice upravujúcej pobyt v sieťových posteliach, zabezpečenia konzilionárneho vyšetrenia problémových klientov a pod. (jednotlivé KÚ). Z úrovne MPSVR SR išlo najmä o spoluprácu s MZ SR pri návrhu systémového riešenia dlhodobého poskytovania ústavnej starostlivosti klientom s duševnými poruchami a poruchami správania v špecializovaných zariadeniach  MZ SR. Ďalej MPSVR SR a MZ SR vypracovalo usmernenie pre používanie sieťových postelí. MPSVR SR zabezpečuje výkon štátneho dozoru nad poskytovaním sociálnych služieb, najmä nad dodržiavaním základných ľudských práv a slobôd pri poskytovaní sociálnych služieb, uskutočnilo celoslovenskú konferenciu na tému „Dodržiavanie ľudských práv pri poskytovaní sociálnych služieb občanom v zariadeniach sociálnych služieb“. Taktiež bolo z úrovne MPSVR SR prijaté opatrenie na vytváranie podmienok pre spoluprácu domovov sociálnych služieb (DSS) s DSS prof. Matulaya v Bratislave za účelom odborného školenia a zabezpečenia zvýšenia kvality poskytovanej starostlivosti občanov s diagnózou autizmu.
Kontrolou sa preukázalo splnenie opatrení z úrovne MPSVR SR ako z hľadiska vecného, tak aj legislatívneho (novela zákona NR SR č. 195/1998 v znení zákona NR SR č. 450/2000 s účinnosťou od 1. 1. 2001). V súlade s plnením úlohy D.6. a v zmysle plánu výkonu štátneho dozoru na rok 2002 v zariadeniach sociálnych služieb bude okrem iných vykonaný aj štátny dozor v DSS V. Biel a Okoč (návšteva Výboru CPT).
V Ministerstve zdravotníctva SR  sa zistilo, že do 30. 11. 2002 bude vykonaná kontrola plnenia uznesenia vlády č. 162          z 20. 2. 2002, týkajúceho sa systémového riešenia dlhodobého poskytovania ústavnej starostlivosti klientom s duševnými chorobami          a poruchami správania v špecializovaných zariadeniach. 
V úlohe D.7. vláda uložila 
ministrovi spravodlivosti
ministrovi vnútra
ministrovi zdravotníctva
D.7.  kvantifikovať finančné prostriedky na realizáciu navrhovaných opatrení uvedených v odpovedi vlády SR a predložiť požiadavky na finančné prostriedky na rokovanie vlády
do 31. januára 2002
Ministerstvo spravodlivosti  SR (GR ZVJS) vypracovalo v januári 2002  návrh kvanfitikácie a predložilo ho na pripomienkovanie MF SR. Toto malo zásadne pripomienky týkajúce sa zabezpečenia finančného krytia. Na základe nejasností gestorstva predkladania daného materiálu so zainteresovanými rezortmi (MZ SR, MV SR) požiadal minister spravodlivosti predsedu vlády  o posunutie termínu plnenia úlohy a tento súhlasil so splnením úlohy do 31. 3. 2002. Uvedený materiál bol MS SR v termíne predložený na ÚV SR, vláda ho prerokovala a schválila uznesením č. 600/2002. MF SR zabezpečí riešenie požiadaviek v rokoch 2003 až 2006 v objeme 300,2 mil. Sk.
Na Ministerstve vnútra SR bol spracovaný návrh kvantifikácie finančných prostriedkov na realizáciu opatrení  v marci 2002 a v porade vedenia bol schválený 2. 5. 2002. Na rokovanie vlády  bol predložený oneskorene 15. 5. 2002. Vláda uvedený Návrh schválila svojim uznesením č. 599 z 5. 5. 2002, kde v bode A.1. súhlasí s Návrhom a v bode B.1. uložila ministrovi vnútra realizovať opatrenia do 31. 12. 2005. Z uznesenia vyplýva, že do riešenia problematiky nie je zainteresované MF SR - ide o náklady cca 23,6 mil. Sk v rokoch 2003 až 2005, ktoré budú riešené v rámci rozpočtovej kapitoly MV SR.
Ministerstvo zdravotníctva SR požadovanú kvantifikáciu predložilo na rokovanie vlády dňa 7. 2. 2002 v rámci materiálu „Návrh systémového riešenia dlhodobého poskytovania ústavnej zdravotnej starostlivosti klientom s duševnými poruchami a poruchami správania v špecializovaných zariadeniach“, ktorého súčasťou boli aj požiadavky na finančné prostriedky pre psychiatrické liečebne Sokolovce a Plešivec. Vláda v bode A.1. Návrh schválila svojim uznesením č. 162 z 20. 2. 2002 a bode B.2. zaviazala ministra zdravotníctva vyčleniť 4.99 mil. Sk do 31. 12. 2002; z rozpočtovej kapitoly MZ SR – 999 000,- Sk a z kapitoly VPS – z výnosov lotérií a iných podobných hier 4,0 mil. Sk. Suma 1,5 mil. Sk na financovanie PL Sokolovce je zabezpečená v zmysle uznesenia vlády SR č. 183/2002 (VPS z výnosov lotérií určených na sociálne účely MPSVR SR).
Stanovenú úlohu ministerstvá splnili.
V úlohe D.8. vláda uložila 
prednostom krajských úradov
D.8.  kvantifikovať finančné prostriedky na realizáciu navrhovaných opatrení uvedených v odpovedi  vlády SR a prostredníctvom ministra vnútra a ministra práce, sociálnych vecí a rodiny predložiť požiadavky na finančné prostriedky na rokovanie vlády
 do 31. januára 2002
Riaditeľka odboru sociálnych služieb MPSVR SR požiadala listom č. j. 1006/01-I/71 z 8. 11. 2001 všetky odbory sociálnych vecí krajských úradov o plnenie danej úlohy a zaslala im správu Výboru CPT. Z predložených podkladov, týkajúcich sa kvantifikácie finančných prostriedkov na realizáciu navrhovaných opatrení MPSVR SR spracovalo sumárnu kvantifikáciu pre roky 2002 až 2005 v sume cca 572,8 mil. Sk a listom ministra práce, sociálnych vecí a rodiny SR č. 528/02-III./11 zo dňa 15. 2. 2002 ju zaslalo ministrovi vnútra. Predloženú kvantifikáciu vláda akceptovala v rámci Návrhu koncepčného riešenia problémov v oblasti sociálnych služieb pri starostlivosti  o občanov s duševnými poruchami a poruchami správania v ZSS, ktorý bol schválený uznesením vlády SR č. 598 dňa    5. 6. 2002. V bode B.2. uložila ministrovi práce, sociálnych vecí a rodiny v spolupráci s prednostami KÚ uplatniť pri príprave štátneho rozpočtu na rok 2003 až 2005 v rámci rozpočtových kapitol KÚ účelové prostriedky na krytie výdavkov na zvýšenie kvality poskytovanej starostlivosti občanov s duševnými poruchami a poruchami správania v ZSS v celkovej výške 572,8 mil. Sk. Úloha splnená oneskorene.
V úlohe D.9. vláda uložila
ministrovi spravodlivosti
D.9. zaslať Výboru CPT odpoveď vlády SR
do 3. novembra 2001
Štátny tajomník MS SR zaslal odpoveď vlády SR predsedníčke Výboru CPT do Štrasburgu listom zo dňa        29. 10. 2001. Úloha splnená.
V úlohe D.10. vláda uložila 
vedúcemu Úradu vlády SR
ministrovi spravodlivosti
ministrovi vnútra
ministrovi práce, sociálnych vecí a rodiny 
ministrovi zdravotníctva
D.10.   zabezpečiť vykonanie kontroly plnenia časti D. tohto uznesenia a uznesení vlády SR č. 21/2001,    473/2001 a 593/2001
do 30. júna 2002
Uvedená kontrola bola vedúcim ÚV SR a menovanými ministrami zabezpečená v súlade s § 14 ods. 1 zákona NR SR          č. 10/1996 Z .z. o kontrole v štátnej správe, formou externej spolupráce zamestnancov útvarov kontroly jednotlivých ministerstiev       so sekciou kontroly Úradu vlády SR v termíne od 13. 5. do 28. 6. 2002. Samostatnú kontrolu plnenia úloh z uznesení vlády SR            č. 21/2001 a 593/2001 vykoná  sekcia štátneho dozoru a kontroly MZ SR v II. polroku 2002 v súlade s plánom  kontrolnej činnosti, štátny dozor MPSVR SR a MV SR. Úloha splnená.
Ďalej vláda v časti E. tohoto uznesenia odporučila generálnemu prokurátorovi
E.1. 	trvale zabezpečovať preverovanie postupu sekcie kontroly a inšpekčnej služby Ministerstva vnútra SR v prípadoch podaní zadržaných, zainteresovaných a obvinených osôb na zranenia, ktoré im podľa ich vyjadrenia boli spôsobené príslušníkmi Policajného zboru, z ktorých vyplýva podozrenie z protiprávneho konania
priebežne
Z výsledkov kontroly vyplynulo, že generálny prokurátor SR uvedenú úlohu, ktorú mu vláda odporučila na plnenie zabezpečuje prostredníctvom Krajských prokuratúr. Z predložených dokumentov (zápisníc) je zrejmé, že na ÚIS Bratislava vykonala previerku postupu inšpekčnej služby v predmetnej oblasti Krajská prokuratúra dňa 29. 1. 2002, na inšpekčnom odbore v Banskej Bystrici, krajská prokuratúra v Banskej Bystrici 1. 2. 2002, na inšpekčnom odbore Košice, Krajská prokuratúra 2. 1. 2002. Ani v jednom prípade prokurátori nezistili nezákonný postup v inšpekčnej činnosti.
2. 	Uznesenie vlády  SR č. 21/2001 z 10. 1. 2001
Uvedeným uznesením vláda uložila 
prednostovi KÚ v Bratislave
prednostovi KÚ v Trnave
C.1. uplatniť v návrhu štátneho rozpočtu na rok 2002 finančné prostriedky na zvýšenie počtu kvalifikovaných zamestnancov; na vonkajšiu úpravu a vnútornú úpravu objektov a na reštitučné vysporiadanie Domovov sociálnych služieb v Okoči a Veľkom Bieli
Plnenie je zhodnotené na základe podanej informácie prednostov KÚ v prílohe č. 4 tejto správy.
V ďalšej časti uznesenia vláda uložila 
ministrovi zdravotníctva
ministrovi práce, sociálnych vecí a rodiny
C.2. predložiť na rokovanie vlády návrh systémového riešenia dlhodobého poskytovania ústavnej starostlivosti klientom s duševnými poruchami a poruchami správania ich umiestňovaním do špecializovaných zdravotníckych zariadení zriadených v pôsobnosti Ministerstva zdravotníctva SR s možnosťou poskytovania aj sociálnych služieb
do 31. januára 2001
Zo strany MZ SR bol Návrh vypracovaný a predložený na rokovanie vlády (materiál č. M/1161/2001) oneskorene až        9. 4. 2001. Kontrolnému orgánu nebol predložený doklad o zmene termínu plnenia, tak ako to stanovuje čl. 3 „Smernice na prípravu a predkladanie materiálov na rokovanie vlády. Predmetný materiál  - jeho nové znenie - bol na rokovanie vlády opätovne predložený 19. 6. 2001. Obidva materiály po obsahovej stránke sú až na malé nepodstatné odchýlky totožné. Až 5. 2. 2002 pod č. M/3975/2002, bol aj v zmysle plnenia úloh B.2. a B.3. uznesenia vlády č. 593/2001 predložený na rokovanie vlády SR predmetný Návrh. Tento vláda  uznesením č. 162 z 20. 2. 2002 v bode A.1. schválila, v bodoch B.1., B.2. uložila ministrovi zdravotníctva a ministrovi práce, sociálnych vecí a rodiny zabezpečiť realizáciu Návrhu a vyčleniť finančné prostriedky. V bode B.3. uložila prednostom KÚ Trnava a Košice poskytovať finančný príspevok na úhradu nákladov za sociálnu službu v špecializovaných zdravotníckych zariadeniach       PL Sokolovce a PL Plešivec.
Ministerstvo práce, sociálnych vecí a rodiny SR predkladalo v požadovaných termínoch na vypracovanie „Návrhu“ podklady týkajúce sa najmä možností poskytnutia finančných príspevkov na náhradu nákladov za sociálnu službu - starostlivosť v špecializovaných zariadeniach MZ SR,  podieľalo sa na vypracovaní odborného usmernenia pre používanie sieťových postelí. Ďalej zabezpečovalo vykonanie konziliárneho vyšetrenia problémových klientov, analyzovalo starostlivosť o občanov s duševnými poruchami a poruchami správania v zariadeniach sociálnych služieb a pripravilo v spolupráci s príslušnými krajskými úradmi presun týchto klientov do špecializovaných zdravotníckych zariadení s možnosťou poskytnutia sociálnych služieb.
C.3. 	predložiť na rokovanie vlády návrh systémového riešenia používania, resp. odstránenia používania sieťových postelí v zariadeniach sociálnych služieb v pôsobnosti Ministerstva práce, sociálnych vecí a rodiny SR 
do 31. januára 2001
V rámci spolupráce hlavného odborníka MZ SR pre psychiatriu a riaditeľky OSS MPSVR SR bolo 28. 12. 2000 vypracované „Odborné usmernenie pre KÚ a pre zariadenia sociálnych služieb v súvislosti s používaním sieťových postelí pre klientov s duševnými poruchami a poruchami správania, ktorým sa poskytuje starostlivosť v zariadeniach sociálnych služieb“. V ňom sú definované podmienky, za ktorých môžu byť klienti týchto zariadení umiestnení v sieťovej posteli vrátane indikácie a časového ohraničenia. Toto usmernenie MPSVR SR dňa 22. 1. 2001 zaslalo  OSV všetkých KÚ. Vláda  systémové riešenie schválila svojím uznesením č. 162        z  20. 2. 2002. Úloha splnená oneskorene.
C.4. vykonať konziliárne vyšetrenia klientov – A.K. z Domova sociálnych služieb pre dospelých vo Veľkom Bieli a J.K. z Domova sociálnych služieb pre deti a dospelých v Okoči z hľadiska ich duševného stavu a prijať potrebné opatrenia v súvislosti so zabezpečením komplexnej starostlivosti o uvedených klientov
do 10. januára 2001
Klientka A.K z. Domova sociálnych služieb pre dospelých vo Veľkom Bieli bola  27. 12. 2000 konziliárne psychiatricky vyšetrená s tým, že bol potvrdený správny postup pracovníkov domova, týkajúci sa použitia sieťovej postele v záujme ochrany zdravia personálu, ako aj samotných obyvateľov domova. Konziliárne vyšetrenie klienta J.K. z Domova sociálnych služieb v Okoči bolo vykonané 22. 12. 2000. Výsledky týchto šetrení boli zaslané Výboru CPT a potvrdili opodstatnenosť postupu pracovníkov menovaných DSS z hľadiska starostlivosti o uvedených klientov. Úloha splnená.
3. 	Uznesenie vlády SR č. 473/2001 z 30. 5. 2001
V tomto uznesení vláda uložila v bodoch B.1. až B.4. ministerke financií  zabezpečiť plnenie úloh, ktoré je bližšie zhodnotené v prílohe č. 4 tejto správy.
V ďalšej časti uznesenia vláda uložila 
ministrovi práce, sociálnych vecí a rodiny
B.5. predložiť návrh koncepčného riešenia problémov v oblasti sociálnych služieb,  starostlivosti o občanov s duševnými poruchami a poruchami správania v zariadeniach sociálnych služieb
do 30. 9. 2001
Na porade vedenia MPSVR SR konanej 27. 9. 2001 minister práce, sociálnych vecí a rodiny svojím uznesením č. 224/01 uložil generálnej riaditeľke sekcie sociálnej pomoci v bode A.1. pripraviť v termíne do 1. 10. 2001 návrh na zrušenie úlohy B.5. uznesenia vlády SR č. 473/2001 a v bode A.2. vypracovať tézy slúžiace na spracovanie koncepcie transformácie sociálnych služieb.
Vláda na svojom 187. rokovaní, ktoré sa konalo 15. 11. 2001 prerokovala návrh ministra práce, sociálnych vecí a rodiny SR    na zrušenie úlohy č. B.5. s tým, že úlohu nezrušila, ale schválila predĺženie termínu do 31. 3. 2002.
V pláne práce vlády SR na rok 2002 (schválenom uznesením vlády SR č. 40 zo 16. 1. 2002) bola na mesiac apríl 2002            pod p. č. 6 schválená úloha „Návrh koncepčného riešenia problémov v oblasti sociálnych služieb v starostlivosti o občanov s duševnými poruchami a poruchami správania v zariadeniach sociálnych služieb (ďalej Návrh).
Predmetný Návrh bol 30. 4. 2002 zaslaný na prerokovanie vo vláde, ktorá ho dňa 5. 6. 2002 uznesením č. 598/2002 v bode A. vzala na vedomie. Úloha splnená.
4. 	Uznesenie vlády SR č. 593/2001 z 27. 6. 2001
V  uznesení vláda uložila
 ministrovi zdravotníctva 
 ministrovi práce, sociálnych vecí a rodiny 
B.1. 	zabezpečiť realizáciu predloženého návrhu v rámci plnenia úlohy C.2. uznesenia vlády SR č. 21 z 10. januára 2001
roky 2001 a 2002
B.2. vypracovať návrh systémového riešenia v oblasti financovania prevádzky a zabezpečenia kapitálových investícií a príslušnú kvantifikáciu s adresným určením gestorov plnenia úloh ako projekt finančného zabezpečenia s konkrétnymi vyčíslenými dôsledkami na zúčastnené subjekty
 do 31. októbra 2001
Plnenie úloh je podľa výsledkov kontroly na MZ SR obsiahnuté v materiáli, ktorý bol predložený na rokovanie vlády               5. 2. 2002 ako „Návrh systémového riešenia dlhodobého poskytovania ústavnej starostlivosti klientom s duševnými poruchami a poruchami správania v špecializovaných zariadeniach MZ SR“ Tento materiál bol schválený uznesením vlády SR č. 162 z 20. 2. 2002. V bode B.1. bolo menovaným ministrom uložené zabezpečiť realizáciu predloženého Návrhu v rámci plnenia úlohy C.2. uznesenia vlády SR č. 21/2001 a úlohy B.1. uznesenia vlády SR č. 593/2001 – do 31. 12. 2002. V rámci tohto uznesenia bolo v bode B.2. uložené ministrovi zdravotníctva vyčleniť z rozpočtovej kapitoly MZ SR 0,99 mil. Sk a z kapitoly VPS z výnosov lotérií a iných podobných hier 4,0 mil. Sk pre PL Plešivec. MPSVR SR v súlade s uznesením vlády SR č. 183/2002 má vyčleniť 1,5 mil. Sk na financovanie investičných nákladov pre PL Sokolovce, taktiež z výnosov lotérií. Financovanie týchto špecializovaných zdravotníckych zariadení v podstatnej miere iba z lotérií a iných podobných hier však nemožno kvalifikovať ako riešenie systémové (výška, prerozdelenie výnosov z lotérií nezaručuje pravidelný, resp. zákonom upravený príjem). Úloha splnená oneskorene.
B.3. preveriť možnosti použitia ustanovení noviel zákonov o sociálnej pomoci a o zdravotnej starostlivosti na viaczdrojové financovanie zriadených špecializovaných zariadení pre klientov s duševnými poruchami a poruchami správania umiestnených v zariadeniach sociálnych služieb
do 31. októbra 2001
Pokiaľ ide o preverenie možnosti použitia ustanovení noviel zákonov o sociálnej pomoci na viaczdrojové financovanie zriadených špecializovaných zariadení pre klientov s duševnými poruchami a poruchami správania, MPSVR SR vypracovalo v roku 2000 návrh na riešenie poskytnutia finančného príspevku na úhradu nákladov za sociálnu službu štátnym zdravotníckym zariadením, ktoré môže so súhlasom zriaďovateľa poskytovať popri zdravotnej starostlivosti aj sociálnej služby a zaslalo ho listom č. 3610/2000-I/71 dňa 14. 12. 2000 a opätovne 20. 9. 2001 sekcii legislatívy MZ SR.
Súčasná legislatíva v rezorte zdravotníctva zatiaľ nepokrýva všetky oblasti súvisiace s prevádzkou, systematickým finančným krytím špecializovaného zdravotníckeho zariadenia, v ktorom sa poskytuje zdravotná starostlivosť a sociálne služby.
Z predložených podkladov  MPSVR SR k danej problematike vyplýva, že nie sú doriešené návrhy MPSVR SR, týkajúce sa vypracovania noviel zákona NR SR č. 277/1994 Z. z. o zdravotnej starostlivosti v znení neskorších predpisov a zákona NR SR            č. 273/1994 Z. z. o zdravotnom poistení, financovaní zdravotného poistenia, o zriaďovaní rezortných, odvetvových a občianskych zdravotných poisťovní v znení neskorších predpisov, zákona NR SR č. 98/1995 Z. z. o Liečebnom poriadku v znení neskorších predpisov, v súvislosti s potrebou náležitého zabezpečenia zdravotnej starostlivosti vo vybraných zariadeniach sociálnych služieb. Ani súčasný návrh novely zákona NR SR č. 277/1994 Z. z. predložený do NR SR v roku 2002  a zákona NR SR č. 273/1994 Z. z. nezohľadňuje systémové návrhy na riešenie daných problémov.
II. 	Výsledky kontroly vo vybraných subjektoch z hľadiska dodržiavania ľudských práv a slobôd, neľudského či ponižujúceho zaobchádzania alebo trestania, zabezpečenia kvality poskytovaných služieb a prostredia, ako aj dodržiavania všeobecne záväzných právnych noriem a interných predpisov
Súčasťou tejto kontroly za účasti zamestnancov útvarov kontroly ministerstiev bolo dodržiavanie odporúčaní Výboru CPT vo vybraných zariadeniach, ktoré sú v pôsobnosti MPSVR SR, MZ SR, MV SR         a MS SR.
1. 	Ministerstvo práce, sociálnych vecí a rodiny SR
Kontrola bola vykonaná vo vybraných domovoch sociálnych služieb (ďalej DSS), ktorých zriaďovateľom sú príslušné KÚ a MPSVR SR v súlade s § 66 písm. k/ zákona o sociálnej pomoci v nich vykonáva štátny dozor nad poskytovaním sociálnych služieb, najmä nad dodržiavaním základných ľudských práv a slobôd. Išlo o DSS pre deti v Bratislave - Sibírska 69; DSS – Šemša – Košice okolie (muži); DSS pre deti a dospelých, Moyzesova 27 – Žilina a DSS pre deti a dospelých Šoporňa – Štrkovec.
Všetky kontrolované DSS poskytujú sociálne služby občanom s duševnými poruchami a poruchami správania, ktorým nemožno poskytnúť inú sociálnu službu podľa zákona o sociálnej pomoci alebo poskytnutie inej sociálnej služby dostatočne nerieši sociálnu núdzu občana. V DSS – Sibírska – Bratislava ide aj                o občanov s telesným postihnutím.
Z vecného hľadiska bola kontrola v jednotlivých subjektoch zameraná najmä do nasledujúcich oblastí:
a/ 	Majetkovoprávne vysporiadanie,
b/ 	Dodržiavanie odborného usmernenia v súvislosti s používaním sieťových postelí pre klientov s duševnými poruchami    a poruchami správania, ako aj iné činnosti zasahujúce do ochrany ľudských práv a slobôd (podávanie psychofarmák   a pod.),
c/ 	Počet a vzdelanostná štruktúra zamestnancov poskytujúcich priamu starostlivosť, počet klientov na jedného odborného pracovníka,
d/ 	Zabezpečenie lekárskej starostlivosti (úväzky lekárov, iné zdravotnícke činnosti) a postup pri zhoršenom (agresivita) stave klienta,	
e/ 	Zabezpečenie plnenia finančných nárokov najmä  v súvislosti s odporúčaniami Výboru CPT,
f/ 	Dodržiavanie právneho stavu.
K uvedeným bodom sa zistili nasledovné skutočnosti:
k bodu a/ 	Všetky kontrolované subjekty sú majetkovoprávne vysporiadané, sú vo vlastníctve kontrolovaného subjektu alebo štátu, neboli voči nim uplatnené reštitučné nároky, nevznikajú im nároky na odkúpenie, resp. iné nároky.
Napríklad:
-	 	 DSS Šoporňa – Štrkovec predložil listy vlastníctva na parcely č. 11392/2, 11384 a 11392, ktoré sú vo vlastníctve SR. Bol predložený výpis z listu vlastníctva č. 1077 vyhotovený OÚ v Galante – katastrálny odbor z 1. 12. 1999.
-	 	DSS Šemša predložil Výpis z listu vlastníctva č. 213 zo 6. 6. 2002 Správou katastra Košice – okolie.
k bodu b/ 	Kontrolou sa preukázalo dodržiavanie Odborného usmernenia. Tam, kde používajú sieťové postele je dokumentácia vedená v súlade s cit. Odborným usmernením. Taktiež bolo zistené, že iba v DSS Šemša a Šoporňa – Štrkovec majú miestnosť so zvýšením psychiatrickým dohľadom.
Napríklad:
-	     V DSS Šemša je táto miestnosť dostatočne presvetlená (okná, balkón), nie je opatrená ochrannou mrežou. Klienti sú v nej umiestňovaní iba v prípade nutnosti, o čom je v zdravotnej evidencii vedený záznam (musí dať súhlas odborný lekár).
-	     V DSS Šoporňa – Štrkovec boli v čase kontroly 3 sieťové postele, ktoré sú zbavené sieťky a t .č. slúžia ako lôžka na spanie. Izolačka (má zavedenú evidenciu) slúži pri zhoršení psychického stavu klienta, kde sa postupuje na  základe pokynov odborného lekára.
-	     V DSS – Žilina nie sú sieťové postele ani miestnosť, v ktorej by sa uplatňoval zvýšený psychiatrický dohľad.
-	     V súvislosti s podávaním psychofarmák ústne, ako aj aplikáciou do svaloviny  bolo zistené, že na ich podávanie majú strední zdravotní pracovníci oprávnenie. Lieky sú podávané iba na základe konzultácie s odborným lekárom (internista, psychiater),     o čom je u každého klienta vedený záznam v zdravotnej dokumentácii uvedením mena odborného lekára a dátum podania lieku.
k bodu c/  Počet a vzdelanostná štruktúra v podstate vychádza z ekonomických možností a počtu klientov pripadajúcich na jedného odborného zamestnanca a závisí najmä na kapacite zariadenia a zdravotnej štruktúre klientov. 
Napríklad:
-	     V DSS – Žilina je z celkového počtu 52 zamestnancov je 43 odborných, počet klientov na jedného odborného zamestnanca je 1,75, vzdelanostná štruktúra od VŠ, ÚSO, SZŠ, masérsky kurz, sanitárne osvedčenia a pod..
-	     V DSS Šoporňa – Štrkovec je z celkového počtu 49 zamestnancov 31 odborných, počet klientov na 1 odborného pracovníka je 3,25 v dennej službe a 16,25 v nočnej službe;
-	     V DSS Šemša je počet klientov na 1 odborného zamestnanca za rok 2002 – 12.
-	     V DSS – Sibírska je počet klientov najoptimálnejší 1,1 na jedného odborného pracovníka.
Z uvedeného vyplýva, že pre zlepšenie práce s klientmi je potrebné upraviť (zvýšiť) počet zamestnancov prichádzajúcich do styku s klientmi tak, aby sa dosiahol priamy kontakt (pomer blízky 1:1), keďže ide prevažne o autistov a klientov s duševnými poruchami a poruchami správania, ktorí si vyžadujú túto starostlivosť.
k bodu d/ 	Kontrolou plnenia tohto bodu bolo zistené, že ani jeden subjekt nemá lekára na plný úväzok, resp. nemá uzatvorené záväzné zmluvy s odbornými lekármi. V prípadoch akútneho zhoršeného stavu (agresivita) klienta je zavolaný psychiater, resp. rýchla zdravotnícka pomoc. Táto oblasť v súčasnej legislatíve nie je riešená s ohľadom na poskytovanie zdravotnej starostlivosti klientom v DSS.
Napríklad:
-	     V DSS Šemša dochádza jedenkrát týždenne internista a dvakrát týždenne psychiater, ktorí poskytujú zdravotnú starostlivosť podľa povahy ochorenia. V iných prípadoch spolupracujú so zdravotníckymi zariadeniami v spádovej oblasti (akútny stav).
-	    DSS – Sibírska, zariadenie nemá lekárov na úväzok, nenavštevujú zariadenie. Akútne prípady riešia cez rýchlu zdravotnú pomoc, ostatné prípady sú vyšetrované a ošetrované v zdravotníckych zariadeniach, čo pri imobilite klientov je náročné,            a neekonomické. Odbery krvi a iného biologického materiálu sú vykonávané (na základe indikácie lekára) na subjekte (nie v zdravotníckom zariadení) zamestnancami DSS spĺňajúcimi síce vzdelanie, títo však v súlade so zákonom NR SR č. 277/1994 Z.z. o zdravotnej starostlivosti a ďalších  tieto úkony nemajú právo vykonávať v DSS.
-	    DSS – Žilina nemá uzatvorenú zmluvu so žiadnym lekárom. Psychiatrická a pedopsychiatrická starostlivosť, ako aj ostatné zdravotné problémy klientov sú zabezpečované odbornými lekármi podľa spádovej oblasti zariadenia a podľa potreby. Pri akútnom zhoršení zdravotného stavu klientov sa postupuje v zmysle odborného usmernenia zariadenia (Pracovný poriadok).
-	    DSS – Šoporňa – Štrkovec, jedenkrát týždenne ordinuje v zariadení odborný lekár psychiater, jedenkrát týždenne praktický lekár a podľa potreby detský lekár. V iných prípadoch spolupráca napr. s NsP Galanta, Protetika Galanta, Poliklinika Sereď    a pod..
k bodu e/	V tomto bode sa kontrola zamerala predovšetkým na požiadavky kontrolovaných subjektov       a ich realizáciu (kapitálové a bežné výdavky) súvisiace a vychádzajúce najmä z odporúčaní Výboru CPT, zlepšenie prostredia, oprava , úprava a vybavenie priestorov,  personálne obsadenie a pod..
Napríklad:
-	      DSS – Sibírska – požiadal na opravy a údržbu od KÚ 92 000,- Sk, bolo mu pridelené 72 000,- Sk, na prístavbu a opravu strechy (odhad 11 mil. Sk), uskutočnená bola iba rekonštrukcia strechy za 0,495 mil. Sk.
-	      DSS Šemša – požadoval už v roku 2001 na rekonštrukciu a modernizáciu zariadenia 1,95 mil. Sk. Nebolo mu pridelené nič,       za rok 2001 boli zvýšené bežné výdavky o 0,7 mil. Sk. Pre rok 2002  má subjekt požiadavku na kapitálové výdavky 9,35 mil. Sk,      k 30. 5. 2002 bolo pridelených a aj prečerpaných 0,25 Sk.
-	      DSS – Žilina požadoval na rok 2002 na úpravu, opravy, údržbu a rekonštrukciu výdavky vo výške 1,415 mil. Sk.  K 30. 5. 2002 bolo čerpané 0,665 mil. Sk. Ďalej subjekt požadoval zvýšiť počet zamestnancov na 60, bolo mu priznaných 52.
-	      DSS Šoporňa – Štrkovec – má požiadavku na rok 2002 z titulu úprav, opráv, rekonštrukcie, zlepšenia prostredia pre klienta         a pod. v sume cca 3,67 mil. Sk. Tieto finančné prostriedky neboli k 30. 5. 2002 pridelené. Subjekt dostal iba príspevok             0,6 mil. Sk na nákup dodávkového automobilu, (zvyšok 0,25 mil. Sk hradí nadácia).
Z vykonaných kontrol vyplýva, že finančné požiadavky kontrolovaných subjektov z titulu vylepšenia prostredia a pod. nie sú v plnej miere akceptované príslušnými KÚ, vzhľadom na obmedzené možnosti ich rozpočtových kapitol. V ďalších rokoch nie je preto reálne predpokladať úplné naplnenie odporúčaní Výboru CPT.
k bodu f/ 	Kontrolou tohto bodu sa vo všetkých DSS zistilo, že kontrolované dokumenty v rámci náhodného výberu (napr. zriaďovacie listiny, zásady financovania, uloženie osobných dokladov a pod.) sú v súlade s príslušnými právnymi predpismi. 
V kontrolovaných subjektoch sa nezistili nedostatky v dodržiavaní základných ľudských práv      a slobôd klientov pri poskytovaní starostlivosti. Základné práva a slobody klientov sú zaručené v súlade s Ústavou SR (najmä čl. 19 – ľudská dôstojnosť, čl. 23 – sloboda pohybu a pod.). Nebolo zistené neľudské alebo ponižujúce zaobchádzanie alebo trestanie. Z toho dôvodu boli všade vypracované iba záznamy                o kontrole. Z kontroly ďalej vyplýva potreba riešiť v DSS všeobecne záväzným predpisom, resp. interným predpisom počet a kvalifikačnú štruktúru zamestnancov, vzhľadom na štruktúru klientov (napr. povinnosťou vypracovania záväzných normatívov). V tomto zmysle odporúčame prijať úlohu B.2. v rámci návrhu uznesenia vlády. 
Súčasne sa preukázalo, že poskytovanie dlhodobej ústavnej zdravotnej starostlivosti klientom s duševnými poruchami a poruchami správania v zariadeniach sociálnych služieb nie je v súlade s § 54 ods. 1 zákona NR SR č. 277/1994 Z. z. o zdravotnej starostlivosti v znení neskorších predpisov, podľa ktorého je možné poskytovať zdravotnú starostlivosť iba v zdravotníckych zariadeniach, ktorými DSS nie sú. Z tohto hľadiska je potrebné zabezpečiť zosúladenie príslušných všeobecne  záväzných právnych predpisov, t.j. zákona NR SR o zdravotnej starostlivosti, so zákonom NR SR o sociálnej pomoci, príp. s ďalšími zákonmi. V tejto súvislosti sa odporúča úloha B.3. do návrhu uznesenia vlády. Ide najmä o doriešenie možnosti poskytovania zdravotnej starostlivosti vo vybraných zariadeniach sociálnych služieb, najmä o ošetrovateľskú starostlivosť (v rozsahu ADOS), následnú  zdravotnú starostlivosť – rehabilitáciu a niektoré ďalšie úkony, ktoré sú nevyhnutnou súčasťou starostlivosti o občanov s ťažkým zdravotným  postihnutím.
2. 	Ministerstvo zdravotníctva SR
Kontrola bola vykonaná v psychiatrickej liečebni (PL) Samuela Bluma Plešivec a PL Sokolovce, ktoré boli v súlade s uzneseniami vlády SR č. 21/2001, 593/2001 a 162/2002 vybraté ako špecializované zdravotnícke zariadenia na umiestnenie klientov s duševnými poruchami a poruchami správania zo ZSS.
Predmetom činnosti týchto zariadení je poskytovanie špecializovanej liečebno-preventívnej starostlivosti pacientom postihnutým psychickými chorobami a poruchami v rozsahu určenom MZ SR, ktorý je ich zriaďovateľom. 
Z vecného hľadiska bola kontrola zameraná najmä na:
a/ 	Dodržiavanie odborného usmernenia v súvislosti s používaním sieťových postelí, iné činnosti zasahujúce do oblasti ochrany ľudských práv a slobôd.
b/ 	Počet a kvalifikačné predpoklady odborných zamestnancov, zabezpečenie  komplexnej lekárskej starostlivosti.
c/ 	Vedenie zdravotnej dokumentácie.
d/ 	Zabezpečenie a realizácia finančných nárokov.
K uvedeným bodom sa zistili nasledovné skutočnosti:
k bodu a/ 	Preukázalo sa, že aj keď obidve zariadenia poskytujú špecializovanú liečebnú starostlivosť, sieťové postele sú používané iba v prípadoch akútneho zhoršenia zdravotného stavu klienta. Toto použitie je v súlade s citovaným Odborným usmernením. Výnimočne (PL Plešivec) sú používané aj popruhy.
k bodu b/ 	 Počet a odborná spôsobilosť je v menovaných zariadeniach zabezpečená.
Napríklad:
-	    PL Plešivec eviduje 146 zamestnancov. Z toho je 11 špecializovaných (psychiatrov) lekárov, 59 sestier, 14 asistentov                  a 2 zdravotnícki pracovníci (86), ústavnú pohotovostnú starostlivosť zabezpečuje jeden lekár. Ostatná zdravotná starostlivosť je zabezpečovaná ambulantne v NsP Rožňava. Kapacita je 210 lôžok.
-	     PL Sokolovce má k 31. 3. 2002 celkom 55 zamestnancov, z toho je 5 odborných lekárov (psychiatrov), 20 sestier, 3 asistenti (hygiena), 2 iní odborní zamestnanci (psychológ, špeciálny pedagóg) a 2 iní zdravotní zamestnanci. Počet lekárov je poddimenzovaný, pretože podľa normatívov personálneho obsadenia lôžkových oddelení by na kapacitu 110 postelí prislúchalo min. 8,5 lekára, 5 psychológov a 38 sestier. Ostatná zdravotná starostlivosť je zabezpečená jedným lekárom (internista) a 3 sestrami jedenkrát týždenne.
k bodu c/  	Vedenie zdravotnej dokumentácie jednotlivých klientov je uložené oddelene u odborného lekára, na vyšetrovni sa vyhotovujú iba denné záznamy (nemožnosť nahliadnutia nepovolanej osoby do dokumentácie). V dokumentáciách (vybrané výberovým spôsobom) neboli zistené nedostatky, je vedená predpísaným spôsobom v  dostatočnom rozsahu, prehľadne                       a systematicky.
k bodu d/ 	Finančné nároky kontrolovaných PL vychádzali najmä zo splnenia citovaných uznesení vlády.
Napríklad:
-	     PL – Plešivec pre splnenie týchto uznesení je potrebná rekonštrukcia pavilónu č. III. (vrátane dostavby) s nákladom 4,999 mil. Sk s vyčlenením 50 lôžok pre klientov zo zariadení sociálnych služieb. Limit na čerpanie k 30. 5. 2002 nebol však ešte otvorený (nie sú ešte rozdelené prostriedky z lotérií a výnosov pre MZ SR). V čase kontroly sa realizovala príprava celej akcie. Termín realizácie je 31. 12. 2002. 
-	     PL Sokolovce – limit 1,5 mil. Sk na rekonštrukčné práce (sociálne zariadenia, dažďová kanalizácia, sociálne zariadenia a pod.) bol otvorený 26. 3. 2002 za účelom plnenia uznesenia vlády SR č. 21/2001. MZ SR rozhodlo o vyčlenení 40 lôžok v roku 2002 na poskytnutie trvalej špecializovanej starostlivosti pre klientov s duševnými poruchami zo zariadení sociálnych služieb.
Z uvedeného vyplýva, že finančné krytie vychádzajúce iba z výnosov z lotérií a iných podobných hier sa nejaví ako systémové. Nie je totiž zabezpečená realizácia akcie v požadovanom časovom horizonte.
Výsledky z týchto kontrol nepreukázali, že by v týchto zariadeniach (PL) dochádzalo k neľudskému alebo ponižujúcemu zaobchádzaniu u osôb s duševnými poruchami a k nedodržiavaniu základných ľudských práv (najmä čl. 19 Ústavy SR a pod.). Zo strany zdravotníckeho personálu bola poskytovaná požadovaná zdravotno – liečebná starostlivosť.
3. 	Ministerstvo vnútra SR
Kontrola bola vykonaná v Útvare policajného zaistenia cudzincov v Medveďove (UPZC), v ktorom vykonal kontrolu aj Výbor CPT a v cele policajného zaistenia KR PZ Bratislava (CPZ).
Z vecného hľadiska bola kontrola zameraná najmä na:
a/ 	Dodržiavanie všeobecne záväzných právnych noriem a interných predpisov.
b/ 	Plnenie odporúčaní Výboru CPT.
K uvedeným bodom sa zistilo:
k bodu a/ 	Kontrolou tohto bodu neboli zistené nedostatky, ktoré by poukázali na porušenie predpisov.
Napríklad:
CPZ KR PZ Bratislava
-	     Kontrolované služobné pomôcky a predložené podklady boli vedené v zmysle Nariadenia MV SR č. 19/2002 v znení Nariadenia MV SR č. 63/1998 o celách policajného zaistenia. Obdobne výkon služby a s tým súvisiace náležitosti (materiálové zabezpečenie, režim v cele a pod.) bol zabezpečovaný v zmysle Nariadenia MV SR č. 19/2002.
-	     Vo výkaze kontrol zadržaných osôb sú zaznamenávané hodinové kontroly zaistenej osoby.
-	     Fyzickou kontrolou bolo zistené, že oceľové dvere na celách sú vybavené priezorom a otvárateľnými okienkami, cely sú vybavené keramickými WC misami so sifónovým prepadom, rozloha ciel je podľa predpisu, obslužné priestory a sociálne zabezpečenie pre policajtov sú primerané, prehradenie, resp. oddelenie priestoru záchodov v celách nie je realizované.
-	     Na zabezpečenie plnenia úloh stanovených v rozkaze ministra vnútra SR č. 1/2002 vedúci oddelenia pravidelne dvakrát do týždňa vykonáva kontroly na požívanie alkoholických a iných omamných látok, z ktorých záznamy sú uložené v spisovom zväzku.
ÚPZC Medveďov
-	     Kontrolované služobné pomôcky plán služieb, kniha služieb, protokol udalostí, kniha fonogramov a hlásení, kniha inštruktáží, kniha o umiestnení zaistených osôb, kniha kontrol a kniha výjazdov služobných cestných vozidiel sú vedené v zmysle Nariadenia MV SR č. 19/2002.
-	     Výkon služby, materiálne zabezpečenie a režim v útvare sú zabezpečované v zmysle Nariadenia MV SR č. 19/2002. Režimové opatrenia sú v súlade s čl. 6 ods. 5 spracované písomne v jazyku slovenskom, nemeckom, francúzskom a anglickom.
-	     Hlavný hygienik MV S, vykonal kontrolu dňa 11. 5. 2000 a v zápise uviedol 5 opatrení na odstránenie závad. Nariadil uskladňovanie odevov cudzincov v umelohmotných vreciach a pracovníčke používanie ochranných prostriedkov pri manipulácii s nimi. V ambulancii vytvoriť samostatné pracovné miesto, t.j. pracovný stôl pre lekárku a umiestniť ho tak, aby príjem pacientov do ambulancie a odbery realizovali sestričky pri vstupe. Z objektu práčovne premiestniť uskladnenie obedárov tak, aby neboli súčasťou prevádzky práčovne. Doriešiť odkanalizovanie rekonštruovaného objektu mužov. Miestnosť operačného strediska vybaviť podľa metodického pokynu. Všetky tieto úlohy boli splnené ku dňu kontroly.
-	     Fyzickou kontrolou bolo zistené, že oceľové dvere na celách sú vybavené priezorom a otvárateľnými okienkami, cely sú vybavené keramickými WC misami so sifónovým prepadom, rozloha ciel je podľa predpisu, obslužné priestory a sociálne zabezpečenie pre policajtov sú primerané.
k bodu b/ 	Odporúčania Výboru CPT boli rozpracované v Nariadení MV SR č. 19/2002, ktoré sa v súčasnej dobe novelizuje. Týka sa okrem iného aj výkonu služby režimu a ochrany v celách. V rámci 23 odporúčaní Výboru CPT neboli v kontrolovaných zariadeniach splnené, resp. realizované 2 odporúčania.

Napríklad:
-	     ÚCPZ KR PZ Bratislava, nie je realizované odporúčanie, týkajúce sa prehradenia, resp. oddelenia priestorov záchodov v celách. Uvedené nie je riešené ani v pripravovanom Nariadení MV SR č. 19/2002. Ostatné odporúčania sú splnené, resp. plnia sa v zmysle časového harmonogramu.
-	     ÚPZC Medveďov, odporúčania Európskeho výboru na zabránenie mučenia a neľudského či ponižujúceho zaobchádzania, alebo trestania (CPT) boli splnené až na požiadavku dodania satelitného prijímača s televíznym rozvodom, ktorý do ukončenia kontroly 6. 7. 2002 nebol dodaný napriek množstvu žiadostí.
4. 	Ministerstvo spravodlivosti SR
Kontrola bola vykonaná v ústavoch pre výkon väzby a výkon trestu odňatia slobody v Bratislave      a v Košiciach, keďže poznatky zo správy Výboru CPT boli zovšeobecnené na podmienky ZVJS a zhrnuté    do 14 odporúčaní, týkajúcich sa problematiky väzenstva.
Z vecného hľadiska bola kontrola zameraná najmä do nasledovných oblastí:
a/ 	Zlé zaobchádzanie s obvinenými, resp. odsúdenými osobami.
b/ 	Podmienky v ústavoch.
c/ 	Služby zdravotníckej starostlivosti.
d/ 	Riešenia sťažností v ústavoch.
K uvedeným bodom sa zistilo: 
k bodu a/ 	Použitie donucovacích prostriedkov na zvládnutie vzdorovitých alebo násilných obvinených      a odsúdených je upravené v §§ 31 – 46 zákona č. 4/2001 o Zbore väzenskej a justičnej stráže (ZVJS). Použitie týchto prostriedkov je podľa Rozkazu GR č. 19/1997 považované ako mimoriadna udalosť a podlieha kontrole nadriadeného a prokurátora vykonávajúceho dozor v ústavoch ZVJS.
Napríklad:
-	     v roku 2001 boli donucovacie prostriedky použité v 76 prípadoch, najviac prvky sebaobrany (24x), obušok (21x), putá (19x)       a pod. Príslušné orgány nezistili ani v jednom prípade ich neoprávnené použitie.
-	     Použitie ochrannej kukly príslušníkmi ZVJS je upravené v § 46 cit. zákona a podlieha rozhodnutiu riaditeľa ústavu pre osobitné prípady napr. vzbury, nedovolené zhromažďovanie väzňov a pod. Nadobudnutím účinnosti zákona č. 4/2001 stratil platnosť výnos MS SR č. 209/1996 o zriadení a podmienkach  nasadenia špeciálnych zásahových skupín v ZVJS. Použitie ochranných kukiel príslušníkmi  pri prehliadke ciel obvinených a odsúdených sa v roku 2001 nepreukázalo.
-	     Vybavenie príslušníka obuškom spadá podľa schválenej Koncepcie bezpečnosti vo väzenstve SR do III. stupňa maximálnej bezpečnosti a je dané možnosťou vzniku nepredvídanej konfliktnej situácie. V ústavoch na výkon trestu odňatia slobody v I. nápravnovýchovnej skupine obušok nie je súčasťou výstroja príslušníka.
-	     Metodika optimálnych postupov nácviku bezkonfliktnej komunikácie väzenského personálu je predmetom povinného vzdelávania príslušníkov ZVJS v Strednej škole ZVJS v Nitre, zriadenej RMS č. 5/1985. V období platnosti zákona č. 73/1998     Z. z. absolvovalo výcvik v oblasti zaobchádzania s obvinenými a odsúdenými v kurzoch veliteľov zmien, referentov režimu            a justičnej stráže 619 príslušníkov z celkového počtu 856 zaradených. Súčasne platná Koncepcia vzdelávania je v štádiu dofinancovania o nové problémové okruhy, týkajúce sa drogovej závislosti, organizovaného zločinu, špecifických foriem          a metód zaobchádzania s väznenými osobami rómskej etnickej skupiny a sociálneho výcviku.
-	     Podľa Rozkazu GR č. 19/1997 o mimoriadnych udalostiach majú osobitné postavenie prípady, keď obvinená, resp. odsúdená osoba uvedie pri prijatí do výkonu väzby a do výkonu trestu odňatia slobody, že voči nej bolo použité zo strany príslušníkov Policajného zboru násilie, resp. javia znaky zranenia. Spôsob predkladania záznamov o zranení a ďalších sústredených materiálov orgánom MV SR, ako aj zabezpečenie výsledku preverenia a spätnej informácie orgánom ZVJS je upravený            vo Vykonávacom protokole k Dohode ministra vnútra SR a ministra spravodlivosti SR o spolupráci a vzájomnej pomoci PZ          a ZVJS zo dňa 24. 3. 1992 medzi Sekciou kontroly a inšpekčnej služby MV SR a Generálnym riaditeľstvom ZVJS zo dňa          17. 1. 1999. V roku 2001 bolo takýchto prípadov evidovaných 224 a v roku 2002 k 28. 5. 2002 - 89.
k bodu b/  	Podmienky v ústavoch, ich zlepšenie je závislé od splnenia kvantifikovaných požiadaviek v rámci plnenia úlohy D.7. uznesenia vlády SR č. 979 z 10. 10. 2001.

Napríklad:
-	     Prioritné riešenie prestavby ústavu Bratislava (osobitne zvýšenie ubytovacej kapacity na 4 m2/1 osobu, úpravu sanitárnych zariadení v celách a vychádzkových priestorov pre obvinených) sa predpokladá podľa zdrojových možností ŠR SR v rokoch 2003 – 2006 v objeme 163 mil. Sk. V ústave Košice sa predpokladá v objeme 1,9 mil. Sk zabezpečiť úpravu ciel a sanitárnych zariadení. V ústavoch pre výkon väzby Prešov, Nitra, Leopoldov a Žilina sa predpokladá na dosiahnutie ubytovacej kapacity 4m2/1 osobu použiť objem 122 mil. Sk a v ďalších ústavoch pre výkon väzby na úpravu sociálnych priestorov na celách, vybavenie ciel, úprava kultúrnych miestností v objeme 25,6 mil. Sk. Uvedené požiadavky boli uplatnené v Kvantifikácii finančných prostriedkov, ktorú vláda prerokovala dňa 3. 6. 2002 a prijala k nej uznesenie č. 600/2002.
-	     V rámci uvedenej kvantifikácie bola uplatnená tiež požiadavka na umožnenie telefonického kontaktu väznených osôb s rodinnými príslušníkmi v objeme 1,2 mil. Sk. Umožnenie telefonického kontaktu pre vybrané skupiny odsúdených predpokladá vykonať legislatívnu úpravu príslušných právnych noriem, ktoré sú v štádiu rozpracovanosti. V súčasnosti je povolený telefonický kontakt odsúdeným ženám umiestnených v Ústave Nitra – Chrenová a odsúdeným mužom, ktorí vykonávajú trest odňatia slobody v otvorených a polootvorených oddeleniach.
 V predloženej kvantifikácii finančných prostriedkov ZVJS nebola uplatnená požiadavka na zvýšenie počtu personálu ZVJS, a to hlavne na úseku poskytovania zdravotnej starostlivosti väzneným osobám, ako aj z pohľadu predĺženia návštev či vychádzok a foriem a metód zaobchádzania s väznenými osobami. Realizácia týchto požiadaviek Výborom CPT by si vyžadovalo zvýšiť stav personálu ZVJS o 160 zamestnancov              s  dosahom na ŠR SR.
k bodu c/ 	Organizácia a poskytovanie zdravotnej starostlivosti v zmysle § 80 ods. 1 zákona NR SR č. 277/1994 Z. z. o zdravotnej starostlivosti v znení neskorších predpisov je na podmienky ZVJS upravená Vyhláškou MZ SR č. 359/1996. Základnými normami sú ďalej Rozkaz GR        č. 9/2000 o poskytovaní zdravotníckej starostlivosti obvineným a odsúdeným osobám a Rozkaz GR č. 6/2001 o lekárskej posudkovej činnosti pre osoby vo výkone väzby a výkone trestu odňatia slobody.
Napríklad:
-	     v zdravotníckych zariadeniach ZVJS bolo v roku 2001 vyšetrených a ošetrených 162 417 prípadov. Jedna osoba v priemere 22,1 krát navštívila zdravotné stredisko, naviac 18 749 väznených osôb bolo v stomatologickej ambulancii, kde bolo vykonaných 31 668 výkonov (v priemere 2,5 krát). V nemocnici pre obvinených a odsúdených v Trenčíne bolo hospitalizovaných 1 418 väznených osôb s priemernou dĺžkou ošetrovacej doby 26,3 dní. Táto doba bola podmienená pobytom na oddelení tuberkulózy, respiračných ochorení a súdom nariadenými ochrannými liečeniami.
-	     Personálne zabezpečenie zdravotníckej služby je pravidelne prehodnocované a súčasná situácia plne pokrýva požiadavky         na bezkonfliktné zabezpečenie zdravotnej starostlivosti v ZVJS.
-	     V ústave v Bratislave je zdravotná starostlivosť zabezpečená pre 500 obvinených a 114 odsúdených (stav k 26. 6. 2002), 3 ústavnými lekármi a 11 strednými zdravotníckymi pracovníkmi. Na základe zmlúv v rámci príslušných odborných špecializácií, zdravotnícku starostlivosť tiež poskytujú 10 úväzkoví lekári. Na Stredisku psychodiagnostickej a konzultačnej činnosti je v ústave ďalej zaradených 5 psychológov.
-	     Pri poskytovaní zdravotníckej starostlivosti po pracovnej dobe a v dňoch pracovného voľna neboli zaznamenané problémy, ktoré by si vyžadovali prijať osobitné opatrenia. V tomto období je zdravotnícka starostlivosť zabezpečená pohotovostným ústavným lekárom, úväzkovým lekárom a v urgentných prípadoch je privolaná lekárska služba prvej pomoci, resp. rýchla zdravotná pomoc (§§ 59 – 61 Rozkaz GR č. 9/2000). V ústave Bratislava boli v roku 2001 vyšetrené väznené osoby v 33 504 prípadoch a na stomatologickej ambulancii v 2 487 prípadoch. Privolaná lekárska pomoc ošetrila v mimopracovnom čase 101 väzňov, čo je len 0,28% z celkového počtu 35 991 prípadov ošetrenia.
-	     V zdravotnom stredisku ústavu Košice je zdravotná starostlivosť poskytovaná pre 310 obvinených a 299 odsúdených (stav          k 26. 6. 2002) štyrmi  ústavnými lekármi,  jedným liečebným psychológom, dvoma klinickými psychológmi a 11 strednými zdravotníckymi pracovníkmi. Zdravotnícku starostlivosť ďalej zabezpečujú štyria úväzkoví lekári, z toho jeden psychológ z dôvodu, že miesto ústavného lekára – psychiatra pre nezáujem zo strany civilných lekárov o službu v ZVJS nie je doteraz obsadené.
-	     Poskytovanie liekov je upravené zákonom č. 98/1995 Z. z. o liečebnom poriadku v znení neskorších predpisov a jeho ustanovenia sa týkajú aj osôb vo výkone väzby a výkone trestu odňatia slobody.
-	     Podľa § 8 ods. 1 cit. zákona sa pri ústavnej (nemocničnej) starostlivosti poskytujú lieky väzneným osobám vrátane cudzincov bezplatne. Podľa § 8 ods. 3 cit. zákona sa pri ambulantnej starostlivosti poskytujú lieky bezplatne, resp. za úhradu ako každý iný poistenec (N V SR č. 7/2000 Z. z.). Nákup liekov sa v podmienkach ZVJS vykonáva v zmysle pokynu Generálneho riaditeľstva ZVJS č. 8/1999 bezhotovostným platobným stykom. Nepreukázalo sa, že väzneným osobám neboli poskytnuté lieky, a to i v prípadoch, že na ich nákup nemali prostriedky. Tieto úhrady sú evidované v pohľadávkach na ťarchu rozpočtu ZVJS.
Súčasne platná systemizácia zdravotníckych pracovníkov ZVJS je postačujúca v súlade s platnými právnymi normami a nie sú dôvody na zabezpečenie prítomnosti zdravotníckych pracovníkov v ústavoch ZVJS v mimopracovnom čase, tak ako je to uvedené v odporúčaní Výboru CPT.
k bodu d/ 	Podávanie, prijímanie, evidovanie a kontrola vybavovania sťažností sa v podmienkach ZVJS vykonáva v zmysle zákona č. 152/1998 Z. z. o sťažnostiach. Väznené osoby podávajú sťažnosti do uzamykateľných schránok osobitne pre riaditeľa ústavu a dozorového prokurátora                  a prostredníctvom nich aj iným orgánom. V kolégiu Generálneho riaditeľa ZVJS sa prerokováva rozbor sťažností za uplynulý rok a k výsledkom sa prijímajú opatrenia.
Napríklad:
-	     Podľa centrálnej evidencie vedenej na GR ZVJS bolo v roku 2001 podaných celkom 349 sťažností, z ktorých bolo 19 opodstatnených (5,4%), z nich 8 sťažností podali príslušníci, občania (rodinní príslušníci väzňov, advokát, exekútor) podali 5, odsúdení 3, obvinení 2 a 1 opodstatnená sťažnosť bola anonymná. V rámci prijatých opatrení bol 1 príslušník prepustený      zo služobného pomeru, v 1 prípade príslušník bol zaviazaný uhradiť škodu odsúdenému za stratu balíka v čiastke 5 000,- Sk, ostatné prípady boli riešené v rámci disciplinárneho konania. Podľa vecného zamerania najviac sťažností smerovalo na konanie príslušníkov (89), spôsob výkonu väzby a výkon trestu  odňatia slobody a  zdravotnícku starostlivosť (87). Na zlé zaobchádzanie príslušníkov ZVJS voči väzneným osobám bolo podaných 13 sťažností, z ktorých ani jedna nebola opodstatnená.
Z dôvodov, že zamestnanci Úradu vlády SR poverení výkonom kontroly vo vybraných ústavoch ZVJS nie sú v zmysle zákona o výkone väzby a zákona o výkone trestu odňatia slobody osobami, ktoré môžu vykonávať dohľad nad výkonom väzby a výkonom trestu odňatia slobody v priestoroch, kde sa vykonávajú, nebol preverený výkon disciplinárnych trestov, ako aj spôsob predvádzania väznených osôb                           do zdravotníckych stredísk (dodržanie lekárskeho tajomstva).
Výsledky uvedené v zázname o kontrole, týkajúce  sa plnenia odporúčaní Výboru CPT, vychádzali z podkladov, predložených príslušnými odbornými útvarmi GR ZVJS. Z uvedeného vyplýva, že prijaté úlohy ústavy splnili až na jedno odporúčanie, v zmysle ktorého nebolo obsadené k 31. 6. 2002 voľné systemizované miesto psychiatra v Ústave na výkon väzby a výkon trestu odňatia slobody v Košiciach, z dôvodu nezáujmu        o službu v ZVJS.
x          x          x
Zo súhrnných výsledkov  kontroly plnenia úloh z uznesení vlády splatných v I. štvrťroku 2002,          so zameraním na uznesenia vlády SR týkajúce sa riešenia nedostatkov v zariadeniach sociálnych služieb, v zariadeniach ministerstva vnútra, ministerstva spravodlivosti v nadväznosti na zabránenie mučenia                a neľudského, či ponižujúceho zaobchádzania alebo trestania (CPT) vyplýva, že:
-	     zo 729 termínovaných úloh, splatných v kontrolovanom období, sa 16 úloh nesplnilo (2,2%). Podiel netermínovaných úloh predstavuje 70,6% všetkých úloh, čo znamená, že dosiahol v porovnaní s predchádzajúcimi obdobiami maximum. Do návrhov uznesení vlády viac netermínovaných úloh ako termínovaných úloh predložili najmä predseda Úradu pre normalizáciu, metrológiu a skúšobníctvo, minister práce, sociálnych vecí a rodiny, minister zdravotníctva, minister vnútra a podpredseda vlády pre ľudské a menšinové práva a regionálny rozvoj,
-	     uznesenia vlády nadväzujúce na Správu Výboru CPT boli zo strany kontrolovaných subjektov v podstate vecne a časovo splnené. Oneskorene boli splnené 3 úlohy zo strany MV SR a 4 úlohy, ktorých gestorom bolo MZ SR. Aj po opakovanej zmene termínu, zostáva do 28. 6. 2002 nesplnená úloha D.4. z uznesenia vlády SR č. 979 z 10. 10. 2001, predložiť „Návrh novelizácie zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb tak, aby tieto izby boli zriaďované priamo zo zákona bez dohody s obcou, pre ktorú sa takáto izba zriaďuje, a aby ich činnosť bola finančne zabezpečovaná zo štátneho rozpočtu“ (gestor úlohy – MV SR),
-	     odporúčania (111) Výboru CPT boli v zásade na podmienky kontrolovaných subjektov zo strany ministerstiev rozpracované; z vecného a časového hľadiska sú splnené, resp. sa plnia priebežne až na tri odporúčania, týkajúce sa MV SR a jedno odporúčanie pre MS SR, ktoré ku dňu ukončenia kontroly boli nesplnené,
-	     používanie sieťových postelí je v súlade s platnými predpismi, vo vybraných zariadeniach DSS sa nezistili nedostatky v dodržiavaní základných ľudských práv a slobôd klientov, pri poskytovaní starostlivosti sa nepreukázalo neľudské alebo ponižujúce zaobchádzanie alebo trestanie,
-	     v súlade s odporúčaním výboru CPT je potrebné zvýšiť počet odborných zamestnancov poskytujúcich starostlivosť občanom v domovoch sociálnych služieb. Z uvedeného dôvodu je potrebné stanoviť personálny štandard  (záväzný normatív) vybavenosti týchto zariadení sociálnych služieb odbornými zamestnancami a to v rámci usmernenia MPSVR SR,
-	     finančné požiadavky kontrolovaných subjektov, najmä z titulu vylepšenia prostredia, nie sú v plnej miere akceptované príslušným krajským úradom, vzhľadom na obmedzené možnosti ich rozpočtových kapitol. Úplná realizácia odporúčaní Výboru CPT bude preto v tejto oblasti závislá hlavne od objemu vytvorených pridelených finančných prostriedkov,
-	     za účelom komplexného doriešenia poskytovania zdravotnej starostlivosti klientom s duševnými poruchami a poruchami správania umiestnenými v DSS je potrebné legislatívne túto činnosť zosúladiť v zákonoch NR SR o zdravotnej starostlivosti, zdravotnom poistení, o liečebnom poriadku so zákonom o sociálnej  pomoci.
Výsledné materiály z kontroly boli v kontrolovaných subjektoch prerokované v súlade so zákonom NR SR č. 10/1996 Z. z. o kontrole v štátnej správe v znení neskorších predpisov a bolo im uložené prijať opatrenia na odstránenie zistených nedostatkov. Z úrovne vlády sa odporúča prijať úlohy v rámci uznesenia vlády tak, ako sú obsiahnuté v jeho návrhu.

Bratislava august 2002